CELEX: 62017CA0622
Language: hu
Date: 2019-07-04 00:00:00
Title: C-622/17. sz. ügy: A Bíróság (második tanács) 2019. július 4-i ítélete (a Vilniaus apygardos administracinis teismas [Litvánia] előzetes döntéshozatal iránti kérelme) — Baltic Media Alliance Ltd. kontra Lietuvos radijo ir televizijos komisija (Előzetes döntéshozatal — Szolgáltatásnyújtás szabadsága — 2010/13/EU irányelv — Audiovizuális médiaszolgáltatások — Televíziós műsorszolgáltatás — A 3. cikk (1) és (2) bekezdése — A vétel és a továbbközvetítés szabadsága — Állampolgárság alapján történő gyűlöletre uszítás — A vétel tagállama által hozott intézkedések — A médiaszolgáltatásokat nyújtó szolgáltatók és az interneten keresztül televíziós csatornákat vagy műsorokat szolgáltató egyéb személyek számára előírt azon ideiglenes kötelezettség, hogy valamely televíziós csatornát e tagállam területén kizárólag külön díjfizetéssel aktiválható televíziós műsorcsomagban szolgáltassanak vagy közvetítsenek tovább)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/5
            
         
      A Bíróság (második tanács) 2019. július 4-i ítélete (a Vilniaus apygardos administracinis teismas [Litvánia] előzetes döntéshozatal iránti kérelme) — Baltic Media Alliance Ltd. kontra Lietuvos radijo ir televizijos komisija
      (C-622/17. sz. ügy) (1)
      
      (Előzetes döntéshozatal - Szolgáltatásnyújtás szabadsága - 2010/13/EU irányelv - Audiovizuális médiaszolgáltatások - Televíziós műsorszolgáltatás - A 3. cikk (1) és (2) bekezdése - A vétel és a továbbközvetítés szabadsága - Állampolgárság alapján történő gyűlöletre uszítás - A vétel tagállama által hozott intézkedések - A médiaszolgáltatásokat nyújtó szolgáltatók és az interneten keresztül televíziós csatornákat vagy műsorokat szolgáltató egyéb személyek számára előírt azon ideiglenes kötelezettség, hogy valamely televíziós csatornát e tagállam területén kizárólag külön díjfizetéssel aktiválható televíziós műsorcsomagban szolgáltassanak vagy közvetítsenek tovább)
      (2019/C 305/05)
      Az eljárás nyelve: litván
      
         A kérdést előterjesztő bíróság
      
      Vilniaus apygardos administracinis teismas
      
         Az alapeljárás felei
      
      
         Felperes: Baltic Media Alliance Ltd.
      
         Alperes: Lietuvos radijo ir televizijos komisija
      
         Rendelkező rész
      
      A tagállamok audiovizuális médiaszolgáltatások nyújtására vonatkozó egyes törvényi, rendeleti vagy közigazgatási rendelkezéseinek összehangolásáról szóló, 2010. március 10-i 2010/13/EU európai parlamenti és tanácsi irányelv (audiovizuális médiaszolgáltatásokról szóló irányelv) 3. cikkének (1) és (2) bekezdését úgy kell értelmezni, hogy nem tartozik e rendelkezés hatálya alá a valamely tagállam által elfogadott olyan közrendi intézkedés, amely arra kötelezi az audiovizuális médiaszolgáltatásokat nyújtó azon szolgáltatókat, amelyeknek a műsorai az adott tagállam területére irányulnak, valamint azon egyéb személyeket, akik az említett tagállam fogyasztói számára az interneten keresztül televíziós csatornákat és televíziós műsorokat szolgáltatnak, hogy ugyanezen tagállam területén 12 hónapon keresztül egy másik tagállamból származó televíziós csatornát kizárólag külön díjfizetéssel aktiválható televíziós műsorcsomagban szolgáltassanak vagy közvetítsenek tovább, de nem akadályozza meg e csatorna televíziós műsorainak az első tagállam területére történő, szoros értelemben vett továbbközvetítését.
      
         (1)  HL C 52., 2018.2.12.